**Versenybizottsági határozat**

 A DVKLSZ Versenybizottsága a játékvezetői jelentés, és a játékvezető (Falvai Csaba) következő napi meghallgatása után megállapította, hogy a 2021. október 14-én, az AGRÁR-II műfüves pályára kiírt V-Konyak – Szerény Királyok mérkőzés (22. percben) félbeszakadásában mindkét csapatot felelősség terheli! A 22. percet megelőzően, Falvai Csaba a 18. percben már mindkét csapat egy-egy játékosát - jogosan - piros lappal kiállította. Ezt követően (22. perc) a játékvezető, mindkét csapat egy-egy újabb játékosát, akik egymással többek között ”*lökdösődtek*”, 5-5 perces kiállítással büntette. A kiállított játékosok eltiltását a DVKLSZ Fegyelmi Bizottsága tárgyalta. A kiállításokat követően mindkét csapat létszáma 5 fő alá csökkent. **A mérkőzés félbeszakadásában megállapításra került, hogy mindkét csapatot fegyelmi vétség terheli.** A Versenybizottság ezért Hiv. DVKLSZ Versenyszabályzat V. fejezet (16) ’g’ pontjára, a mérkőzést 0:0-val lejátszottnak tekinti azzal, hogy mindkét csapat 1-1 pontot kap, de a fegyelmi ügyükben hozott határozattal évi összeredményükből 1-1 büntetőpontot le kell vonni. Továbbá, megállapított fegyelmi vétségük miatt, büntetésként további 1-1 büntetőpontot is levon évi összeredményükből a Versenybizottság. A mérkőzésen kiosztott büntetések (5 perces kiállítás, piros lap) érvényben maradnak. Az ítélet ellen 8 napon belül óvás nyújtható be, az óvási díj befizetésével egyidejűleg.

Zárórendelkezésben pedig, felhívjuk a csapatvezetők (Bencző Balázs (Szerény Királyok), Szivák Gyula és Mészáros István (V-Konyak)) figyelmét, mivel ők is nagymértékben felelősek a mérkőzések rendjéért (!!!), a jövőben tegyenek meg mindent, hogy hasonló eset ne fordulhasson elő a mérkőzéseiken.

Debrecen, 2021. október 15. Vasziliu Tamás

DVKLSZ Versenybizottság